DECIZIE ETAPA DE INCADRARE

Proiect afişat în 19.02.2015

Ca urmare a solicitării de emitere a avizului de mediu adresate de SC GREENGOLD ROMWOOD SRL Sibiu, cu sediul în Mun. Sibiu, str. Ctin Noica, nr. 24, pentru „Amenajamentul UP XII IAŞI SUD*”,de pe raza comunelor Popeşti, Voineşti şi Miroslovesti, Ciohorăni, Boureni, Brăteşti, jud. Iaşi în suprafaţă de 1672,67 ha şi Liteni, jud. Suceava în suprafaţă de 359,76 ha,* proprietar *SC GREENGOLD ROMWOOD SRL Sibiu*  ,înregistrată la APM Iasi cu nr.1273/16.12.2014 , şi completările din 29.01.2015;

In baza HG nr.1076/2004 privind stabilirea procedurii de realizare a evaluarii de mediu pentru planuri si programe,

**Agentia pentru Protectia Mediului Iasi** **ca urmare a consultarilor desfăşurate în cadrul şedintei Comitetului Special Constituit desfaşurată la APM Iasi în data de 29.01.2015**, **a luat decizia etapei de încadrare conform căreia proiectul de plan** „ Amenajamentul UP XII IAŞI SUD*”,de pe raza comunelor Popeşti, Voineşti şi Miroslovesti, Ciohorăni, Boureni, Brăteşti, jud. Iaşi şi Liteni, jud. Suceava***, nu are efecte semnificative asupra mediului, nu necesită evaluare de mediu şi nu necesită evaluare adecvată, cu propunerea de a fi supus procedurii de adoptare fără aviz de mediu.**

Motivele care au stat la baza luării deciziei etapei de încadrare sunt următoarele:

1. *Caracteristicile planului urbanistic zonal cu privire, în special la:*
2. *Gradul in care planul creează un cadru pentru proiecte si activităti viitoareîn ceea ce priveste:*
	* *amplasamentul, natura mărimea si condiţiile de funcţionare*:

Amenajamentul silvic este situat în jud. Iasi fiind amplasat pe raza comunelor Popeşti, Voineşti si Mirosloveşti, Ciohorăni, Boureni si Brăteşti, jud. Iaşi în suprafaţă de 1672,67 ha şi Liteni, jud. Suceava în suprafaţă de 359,76 ha. , suprapunându - se pe suprafaţa de 90,6 ha în trupul de pădure Voineşti cu parcelele: 351 şi 352 şi in trupul Popeşti cu parcelele 38F şi 38G pe o suprafaţă de 1,4 ha cu SIT Natura 2000 ROSCI 0152 Pădurea Floreanu Frumuşica Ciurea

Lucrările silviculturale prevăzute de amenajament sunt:

**- Împăduriri** ce se vor efectua numai în arboretele calamitate prin doborâturi de vânt sau uscate în urma secetelor prelungite şi a atacurilor de insect, dar şi în salcametele şi plopişurile cu suprafaţă mică care sunt prevăzute a fi parcurse cu tăieri râse în parchete de până la 3,0 ha.

Compoziţiile de împădurire prevăzute respectă compoziţia tipului natural de pădure, iar materialul seminologic folosit pentru obţinerea puieţilor va fi de provenienţă locală;

- **Lucrările de îngrijire şi conducere a arboretelor** (degajări, curăţiri, rărituri, tăieri de igienă) ce se vor executa în arborete cu vârsta de până la 100 – 120 ani. pentru a asigura stabilitatea şi starea de sănătate a pădurilor.

*-* ***Tăieri râse în parchete*** de până la 3 ha ce sunt prevăzute în cazul arboretelor de plop euroamerican şi a celor de salcie selecţionată, suprafeţele tăiate urmând a fi regenerate pe cale artificială prin plantaţii, în maxim 2 ani după tăiere;

- ***Tăieri în crâng ce*** se aplică arboretelor de salcâm, pentru a asigura regenerarea naturală din drajoni şi lăstari;

- ***Tăieri progresive***, în arboretele de gorun, gorunetor-fagete, făgete amestecate. Prin acestea se urmăreşte regenerarea naturală din sămânţă, în proporţii apropiate de cele ale compoziţiei arboretelor naturale. Perioada de regenerare adoptată este de până la 30 de ani.

Amenajamentul nu propune proiecte concrete de dezvoltare, neexistând intentia de a crea un cadru în ceea ce priveste amplasamentul, natura, mărimea şi condiţiile de functionare pentru viitoare proiecte de infrastructură sau alte activităti economice cu poteţial impact semnificativ asupra mediului

* + *alocarea resurselor*:

 Nu este cazul

1. *Gradul in care planul influenteaza alte planuri sau programe, inclusiv pe cele care se integreaza sau care deriva din ele:*

Amenajamentul nu influentează în mod semnificativ, alte planuri sau proiecte de investitie ce urmează a fi realizate în zonă.

1. *Relevanta planului sau programului in/ pentru integrarea consideratiilor de mediu, mai ales din perspectiva dezvoltarii durabile:*

Proiectul de plan este relevant din perspectiva dezvoltării durabile, cu respectarea următoarelor principii: Principiul continuităţii, principiul eficacităţii funcţionale şi principiul conservării si ameliorării biodiversităţii;

1. *Problemele de mediu relevante pentru plan*: lucrărilepropuse prin plan sunt pentru menţinerea functiilor pădurii. Lucrările nu vor afecta biodiversitatea în zonă, cu următoarele condiţii:

In cazul lucrărilor propuse în amenajament pe suprafeţele ce se suprapun peste sit **ROSCI 0152 Pădurea Floreanu Frumuşica Ciurea**, se vor respecta următoarele măsuri:

* Tăierile rase sunt permise numai pentru arboretelor de plop euramerican, conform prevederilor legale; impădurirea se va face numai cu specii caracteristice tipului natural fundamental de pădure;
* Menţinerea cel puţin a unui număr de 3-6 arbori bătrâni pe hectar – iescari, arbori groşi, scorburoşi, parţial uscaţi – pentru asigurarea condiţiilor de habitat ale unor specii de păsări:
* Menţinerea „lemnului mort” in situ (în pădure) pentru asigurarea condiţiilor de habitat pentru speciile de ciocănitori;
* adaptarea periodizării operaţiunilor silviculturale şi de tăiere aşa încât să se evite interferenţa cu sezonul de reproducere al speciilor animale sensibile, în special cuibăritul de primăvară şi perioadele de împerechere ale păsărilor de pădure;
* menţinerea bălţilor, pâraielor, izvoarelor şi a altor corpuri mici de apă, mlaştini, smârcuri, într-un stadiu care să le permită să îşi exercite rolul în ciclul de reproducere al peştilor, amfibienilor, prin evitarea fluctuaţiilor excesive ale nivelului apei, degradării digurilor naturale şi poluării apei;
* se va evita depozitarea rumeguşului sau a resturilor de exploatare în zone umede;
* se va evita bararea cursurilor de apă, astuparea podurilor/podeţelor cu material levigat sau cu resturi de vegetatie;
* colectarea materialului lemnos se va face pe trasee aprobate şi marcate corespunzător; traversarea pâraielor cu buşteni se va face obligatoriu pe podeţe de lemn, iar platformele primare şi organizările de şantier vor fi amplasate la o distanţă de minim 50 m de albia minoră a pâraielor;
* tehnicile de exploatare a masei lemnoase în parcelele situate în lungul cursului de apă vor fi aplicate astfel încât să fie asigurată integralitatea ecosistemelor acvatice. In lungul malului cursului de apă va fi pastrată o zona tampon de cca 5-10 m;
* adaptarea periodizării operaţiunilor silviculturale şi de tăiere aşa încât să se evite interferenţa cu sezonul de reproducere al speciilor animale sensibile, în special cuibăritul de primăvară şi perioadele de împerechere ale păsărilor de pădure;

In plus fată de cele prezentate mai sus, pentru situl ce se suprapune pe teritoriul amenajamentului, se vor respecta şi următoarele:

1. Realizarea tipurilor de lucrări propuse aşa cum sunt prevăzute în memoriul tehnic;
2. Personalul de execuţie a lucrărilor propuse în amenajament va fi instruit cu privire la regimul de protecţie prevăzut pentru sit şi măsurile necesare a fi respectate pentru protejarea şi conservarea speciilor şi habitatelor pentru care au fost desemnate;
3. Arboretele care au fost identificate ca fiind arborete cu stare nefavorabilă sau parţial favorabilă, în care au fost propuse lucrări de curăţiri sau rărituri, vor fi conduse pentru a asigura îmbunătăţirea stării de conservare. Aceste arborete necesită intervenţii pentru reconstrucţie ecologică, prin promovarea speciilor specifice habitatului, aflate diseminat sau în proporţie redusă în arborete;
4. In u.a. urile propuse pentru completări, împăduriri sau promovarea regenerării naturale, compoziţiile ţel şi compoziţiile de regenerare vor fi adaptate pentru a asigura compoziţia tipică a habitatelor;
5. Respectarea regulilor de recoltare a masei lemnoase şi evitarea la maximum a rănirii arborilor remanenţi;
6. Evitarea colectării concentrate şi pe o durată lungă a arborilor prin târâre, pe linia de cea mai mare pantă, pe terenurile cu înclinare mare, evitarea menţinerii fără vegetaţie forestieră, pentru o perioadă îndelungată, a terenurilor înclinate, intervenţia operativă în cazul apariţiei unor semne de torenţialitate
7. Nu se vor folosi pesticide pentru tratamentul pădurilor;
8. Pe perioada implementării Amenajamentului silvic, orice captură/ ucidere accidentală a tuturor speciilor de păsări, precum şi ale speciilor strict protejate prevăzute în anexele nr. 4A şi 4B la *Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare*, inregistrată/constatată in perimetrul amenajamentului, va fi notificată la GNM - CJ Iaşi si APM Iaşi, conform prevederilor *HG 323/2010 privind stabilirea sistemului de monitorizare a capturilor şi uciderilor accidentale;*
9. In cazul în care, pe parcursul valabilităţii amenajamentului, se vor elabora şi sau/aproba Planuri de management pentru situl Natura 2000 ce se suprapune pe suprafaţa amenajamentului, titularul acestuia va revizui amenajamentul silvic , în termen de 12 luni de la aprobare a planurilor.
10. Anual, în primul trimestru, se va prezenta la APM Iaşi un *Raport privind implementarea amenajmantului silvic pentru anul anterior* din care să reiasă lucrările realizate, localizarea lor (U.P, u.a, sit Natura 2000), suprafeţe, modul de respectare a măsurilor de conservare a speciilor şi habitatelor pentru care au fost declarate siturile.

1. *Relevanta planului pentru implementarea legislatiei nationale si comunitare de mediu:*

 În interiorul sitului ROSCI 0152 Pădurea Floreanu Frumuşica Ciurea sunt identificate un număr de două arii naturale protejate: Gheorghitoaia şi Frumuşica, amplasamentul acestora suprapunându-se peste planul de amenajament al U.P. XII IAŞI SUD **.** Habitatele forestiere identificate în Sit ROSCI0152 sunt 9130 Păduri de fag de tip Asperulo-Fagetum si 91YO Păduri dacice de stejar şi carpen.

1. *Caracteristicile efectelor si ale zonei posibil a fi afectate cu privire, în special, la:*
	1. *Probabilitatea, durata, frecventa si reversibilitatea efectelor:* prin măsurile luate nu apare efectul remanent asupra mediului; lucrările propuse în cadrul amenajamentului sunt pentru gospodărirea eficientă a acestor păduri.
	2. *Natura cumulativă a efectelor*: Nu este cazul;
	3. *Natura transfrontieră a efectelor*: Nu este cazul;
	4. *Riscul pentru sănătatea umană sau pentru mediu*: Nu este cazul
	5. *Mărimea si spaţialitatea efectelor*:

Lucrările propuse de amenajament pentru sit-ul de importanţă comunitară se caracterizează astfel:

* + - Volumul de lucrări cu caracter intensiv, respectiv tăieri de regenerare este mic
		- Suprafaţa pe care se execută lucrări intensive este minimă în raport cu suprafaţa sitului, astfel încât impactul asupra habitatelor si păsărilor este nesemnificativ.
		- Tăierile se dispun în spatiu si timp astfel încât efectul deregulator să fie minim
		- Prevederile amenajamentului pentru pădurile din aria de interes comunitar , prin complexul de măsuri si lucrări adoptate, contribuie la conservarea zonei si respectiv a biodiversităţii

Proiectul de plan, prin funcţiunea propusă, nu are efecte semnificative asupra mediului şi a populaţiei din zonă ;

* 1. *Valoarea si vulnerabilitatea arealului posibil afectat, dată de:*
		+ *Caracteristicile naturale speciale sau patrimoniul cultural:* Nu este cazul;
		+ *Depăşirea standardelor sau a valorilor limită de calitate a mediului:* Nu este cazul;
		+ *Folosirea terenului în mod intensiv:* Nu este cazul
	2. *Efectele asupra zonelor sau peisajelor care au statut de protejare recunoscut pe plan national, comunitar sau international:*

Reducerea efectelor asupra sitului NATURA 2000 prin aplicarea corectă a măsurilor silvotehnice

Având în vedere prevederile OU 57/2007 privind regimul ariilor naturale protejate, conservarea habitatelor naturale, a florei si faunei salbatice, cu modificările şi completările ulterioare, după aprobarea planului de management „ Amenajamentul UP XII IAŞI SUD*”,de pe raza comunelor Popeşti, Voineşti şi Miroslovesti, Ciohorăni, Boureni, Brăteşti, jud. Iaşi şi Liteni, jud. Suceava****, se va revizui***

*Publicul poate formula comentarii privind decizia etapei de încadrare pe care le transmite în scris la APM Iaşi în termen de 10 zile calendaristice de la publicarea anuntului în mass-media de către titularul proiectului de plan.*

Prezenta decizie poate fi contestata în conformitate cu prevederile Legii contenciosului administrativ nr. 554/2004, cu modificările şi completările ulterioare.

|  |  |
| --- | --- |
| DIRECTOR EXECUTIV,ing. Victor Bogdan DAVIDEANU | SEF SERVICIU AVIZE, ACORDURI, AUTORIZATII, ing. Maria IACOB |

INTOCMIT,

ing. Irina SIMIONESCU